Garèng: Iya sabab sing kaya mêngkono kuwi anggone bôngsa mônca tansah angalêmbana mênyang kaanane wong-wong wadon ing Priyangan, diarani: yèn wong-wong kana kuwi padha pintêr macak, pintêr mêmantês nyang awake, beda bangêt karo wong-wong wadon ing Jawa Têngah utawa Jawa Wetan, panganggone padha sarwa irêng-irêngan, tumraping bôngsa mônca nyang pandêlêngane katon: surêm lan ora ngrêsêpake. Hla wong rasane wong mônca kuwi pancèn beda bangêt yèn dipandhing karo rasane kowe aku kiyi. Ing môngka nèk kanggone aku kowe panganggo sing